
Text rozhodnutia
Súd: Krajský súd Banská Bystrica Spisová značka: 25Sp/9/2015 Identifikačné číslo súdneho spisu: 6015200147 Dátum vydania rozhodnutia: 05. 04. 2016 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2016:6015200147.1 Uznesenie Krajský súd v Banskej Bystrici v právnej veci navrhovateľov: 1/ G. R., trvale bytom E. V. XXA, R. R., 2/ B. R., trvale bytom E. V. XXA, R. R., proti odporcovi: Mesto Banská Bystrica, Československej armády 26, 974 01 Banská Bystrica, o preskúmanie zákonnnosti rozhodnutia odporcu č. Pr. V 149 511/2014 zo dňa 04.11.2014, takto r o z h o d o l : Odvolanie navrhovateľov 1/ a 2/ o d m i e t a . Žiaden z účastníkov nemá právo na náhradu trov konania. o d ô v o d n e n i e : Dňa 8. decembra 2014 bolo Mestu Banská Bystrica doručené podanie navrhovateľov 1/ G. R., trvale bytom E. V. XXA, R. R. a 2/ B. R., trvale bytom E. V. XXA, R. R. označené ako „Odvolanie“ smerujúce k preskúmaniu rozhodnutia Mesta Banská Bystrica č. Pr. V 149 511/2014 zo dňa 04.11.2014, ktoré nebolo odôvodnené. Odporca listom zo dňa 23. januára 2015 postúpil vec Krajskému súdu v Banskej Bystrici ako vecne príslušnému na konanie o predmetnom podaní - odvolaní. Krajskému súdu bola vec doručená dňa 30. januára 2015. Nakoľko predmetné podanie neobsahovalo zákonom stanovené náležitosti pre odvolanie v zmysle § 42 ods. 3, § 79 ods. 1 O.s.p. a § 205 ods. 1 O.s.p., súd uznesením č. k. 25Sp/9/2015-13 zo dňa 15. januára 2016 vyzval navrhovateľov 1/a 2/ na odstránenie vád odvolania v lehote 15 dní od doručenia uvedeného uznesenia, ktoré spočívali v tom, že navrhovatelia 1/a 2/ neoznačil úplne navrhovateľov 1/a 2/, neoznačili úplne odporcu, neuviedli, v akom rozsahu rozhodnutie napádajú, neuviedli, v čom rozhodnutie alebo postup správneho orgánu považujú za nesprávny a neuviedli, aký konečný návrh robia. Súd v uvedenom uznesení na odstránenie vád odvolania poučil navrhovateľov 1/a 2/, že môže tieto vady odvolania odstrániť tak, že označia navrhovateľov 1/a 2/ dátumom narodenia a údajom o štátnom občianstve, tiež označia odporcu jeho názvom, sídlom a identifikačným číslom, ak je mu pridelené, v zmysle § 79 ods. 1 O.s.p.. Ďalej uvedú, v akom rozsahu toto rozhodnutie a postup napádajú. Navrhovatelia 1/a 2/ tiež uvedú, v čom toto rozhodnutie alebo postup správneho orgánu považujú za nesprávne a uvedú konečný návrh, t.j. ako žiadajú, aby súd rozhodol, teda či má súd napadnuté rozhodnutie odporcu zrušiť a vrátiť vec odporcovi na ďalšie konanie, pretože v konaní podľa Tretej hlavy Piatej časti O.s.p. môže súd napadnuté rozhodnutie odporcu len potvrdiť alebo napadnuté rozhodnutie odporcu zrušiť a vrátiť vec odporcovi na ďalšie konanie. Navrhovatelia 1/a 2/ boli zároveň v uvedenom uznesení poučení o následkoch neodstránenia uvedených vád odvolania v stanovenej lehote. Navrhovatelia 1/a 2/ na základe uznesenia tunajšieho súdu č.k. 25Sp/9/2015 - 13 zo dňa 15. januára 2016 vady odvolania neodstránili. Uvedené uznesenie bolo navrhovateľom 1/ a 2/ doručené dňa 08. februára 2016. Lehota 15 dní na odstránenie vád odvolania uložená v uvedenom uznesení uplynula navrhovateľom 1/a 2/ dňa 23. februára 2016. Podľa § 250l ods. 1 Občianskeho súdneho poriadku (ďalej len „O.s.p.“) podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa § 250p O.s.p. ak je návrh podaný oneskorene alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné. Z uvedeného vyplýva, že navrhovatelia 1/a 2/ na základe uznesenia tunajšieho súdu č. k. 25Sp/9/2015 - 13 zo dňa 15. januára 2016 v stanovenej lehote, t.j. do 23. februára 2016 vady odvolania, ktoré bránia vecnému vybaveniu návrhu, neodstránili. Občiansky súdny poriadok v ustanovení § 250p O.s.p. stanovuje postup súdu, keď navrhovateľ bol vyzvaný na odstránenie vád podania spolu s poučením o následkoch ich neodstránenia v určenej lehote, ktorým je odmietnutie opravného prostriedku. Keďže zákon súdu neumožňuje navrhovateľov 1/a 2/ opätovne vyzvať na odstránenie vád podania - odvolania, súd opravný prostriedok - odvolanie odmietol podľa § 250p O.s.p. z dôvodu, že navrhovatelia 1/a 2/ v súdom stanovenej lehote, ani do dňa vydania tohto rozhodnutia neodstránili vady odvolania, ktorých odstránenie súd nariadil uznesením č. k. 25Sp/9/2015 - 13 zo dňa 15. januára 2016 a ktoré bránia vecnému vybaveniu návrhu. O trovách konania súd rozhodol tak, že žiaden z účastníkov nemá právo na náhradu trov konania (§ 250k ods. 1 O.s.p. v spojení s § 250l ods. 2 O.s.p.), pretože odvolanie bolo odmietnuté a súd nezistil splnenie podmienok na náhradu trov konania podľa § 250k ods. 1 O.s.p.. Poučenie: Proti tomuto uzneseniu je prípustné odvolanie, ktoré možno podať v lehote 15 dní od jeho doručenia na súde, proti rozhodnutiu ktorého smeruje. V odvolaní sa má popri všeobecných náležitostiach (§42 ods.3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

